DumbsterDrekk/Wiki-Hindi huggingface dataset:
भारत की नगरपालिकाएँ
शहरी स्थानीय निकायों भारत के संवैधानिक प्रदान की प्रशासनिक इकाइयों कि बुनियादी ढांचे और शहरों और कस्बों में सेवाएं प्रदान कर रहे हैं। भारत की 1991 की जनगणना के अनुसार वहाँ चार प्रमुख श्रेणियों में वर्गीकृत देश में 3 255 हैं नगर निगम नगर पालिका नगर पंचायत बड़े शहरी क्षेत्रों नगर निगम द्वारा नियंत्रित अक्सर बस निगमों कहा जाता है। एक निगम के अंतर्गत क्षेत्र और वार्ड में ऊपर विभाजित है। व्यक्तिगत बच्चों या बच्चों के संग्रह एक निगम भीतर कभी कभी अपनी प्रशासनिक वार्ड समितियों के नाम से जाना शरीर है। छोटे शहरी क्षेत्रों में नगर पालिका जो अक्सर बस के रूप में नगर पालिकाओं को भेज रहे हैं द्वारा नियंत्रित है। नगर पालिकाओं भी वार्ड जो वार्ड कौंसिल में एक साथ समूहीकृत कर सकते हैं में विभाजित हैं। एक या एक से अधिक प्रतिनिधियों के लिए प्रत्येक वार्ड का प्रतिनिधित्व निर्वाचित हुए हैं।
तखतपुर
तखतपुर अंग्रेजी बिलासपुर जिले में एक तहसील है। यह एक नगर पालिका परिषद है यहां के विधायक श्री धर्मजीत सिंह ठाकुर हैं जो 2023 को इस पद के लिए निर्वाचित हुए हैं। यहां के नगर पालिका अध्यक्ष श्रीमती अमरिका कृष्ण कुमार साहू जी है एवं उपाध्यक्ष श्रीमती वंदना व्यंकटेश ठाकुर हैं। यहां के वरिष्ठ अधिवक्ता श्री अशोक ठाकुर हैं। यहाँ देवांगन समाज प्रतिवर्ष देवांगन समाज की कुल देवी माता परमेश्वरी का महोत्सव जोरों शोरो से मनाती है। उद्धरण चाहिए सन्दर्भ
री-भोई जिला
री भोई भारत के पूर्वोत्तर राज्य मेघालय का एक प्रशासनिक जिला है। इसका जिला मुख्यालय नोंगपोह में स्थित है। इस जिले के अन्तर्गत २३७८ वर्ग किमी भू क्षेत्र आता है जिसमें वर्ष २००१ की भारतीय जनगणना के अनुसार १ ९२ ७९५ जनसंख्या का निवास है। इसी जनगणानुसार यह दक्षिण गारो हिल्स के बाद मेघालय के ७ में से दूसरा न्यूनतम जनसंख्या वाला जिला है। इतिहास इस जिले को ४ जून १९९२ को उपमण्डलीय स्तर से पूर्ण अधिकृत जिले का स्तर मिला था। यह नया जिला पूर्वी खासी हिल्स में से काट कर निकाला गया था। भूगोल जिले की स्थिति 90 55 15 से 91 16 अक्षांश एवं 25 40 से 25 21 रेखांश के बीच है।उत्तर दिशा में यह असम के कामरूप जिले एवं पूर्व दिशा में जैन्तिया पर्वत तथा कार्बी आंगलोंग से घिरा हुआ है। पश्चिम दिशा में पश्चिम खासी हिल्स जिले से घिरा हुआ है। यहां तीन सी एवं आरडी हैं एवं पाथर्खमाह में एक प्रशासनिक इकाई है। यहां ग्रामों की संख्या ५६१ है तथा जिले का विस्तार २ ४४८ वर्ग किमी है। जिले का मुख्यालय नोंगपोह में है जो राज्य की राजधानी शिलांग से ५३ किमी की दूरी पर एवं गुवाहाटी से ५३ किमी दूर स्थित है। जिले की भूमि सतह मुख्यतः ऊबड़ खाबड और अनियमित है जिसमें पहाडियों की शृंखला हैं और उत्तर की ओर ये धीरे धीरे झुकती चली जाती हैं तथा अन्ततः ब्रह्मपुत्र नदी से मिल जाती हैं। इस क्षेत्र की मुख्य नदियां छोटी हैं जिनमें से प्रमुख हैं उम्ट्रेय उमसियांग उमरान एवं उमियम नदियां। यहां की स्थानीय भाषा में उम का अर्थ जल या पानी होता है अतः सभी नदियों के नाम के आगे उम लगा हुआ है। वन्य जीवन १९८१ में री भोइ जिले में नोंगखाइलेम वन्य जीवन अभयारण्य घोषित किया गया जिसका विस्तार 29 कि॰मी2 11 2 वर्ग मील क्षेत्रफ़ल में है। अर्थ व्यवस्था वर्ष २००६ में पंचायती राज मन्त्रालय ने री भोइ को देश के २५० अति पिछडे जिलों कुल ६४० में से में घोषित किया। वर्तमान में यह पिछडे क्षेत्र अनुदान निधि कार्यक्रम बीआरजीएफ़ से अनुदान ले रहे मेघालय के तीन जिलों में से एक है। प्रशासन प्रशासनिक खण्ड री भोई जिले को तीन खण्डों में बांटा गया है। परिवहन क्षेत्र अभी भी परिवहन सुविधाओ के मामले में कृपण ही है। जोराबात से आरम्भ हुआ राष्ट्रीय राजमार्ग ३७ इस जिले से गुजरता हुआ शिलांग शहर को जाता है। जनसांख्यिकी जनगणना री भोइ जिले की अधिकांश जनसंख्या खासी लोगों की ही है और ये यहां की कुल जनसंख्या का ८५ भाग हैं। इनके अलावा यहां अन्य लोग भी हैं जैसे लगभग ९ नेपाली ४ बिहारी १ मुस्लिम एवं १ अन्य जनजाति के लोग हैं। २०११ की जनगणना के अनुसार री भोइ जिले की कुल जनसंख्या २ ५८ ३८० है जो मोटे मोटे रूप में वनुआतु की जनसंख्या के बराबर है। इस प्रकार यह भारत ६४० जिलों में ५८०वें स्तर पर आता है। जिले का जनसंख्या घनत्व 109 प्रत्येक वर्ग किलोमीटर में निवासी 280 वर्ग मील का है। २००१ २०११ के दशक में जनसंख्या विकास दर ३४ ०२ रही। इस जनसंख्या का लिंगानुपात ९५१ स्त्रियां प्रति १००० पुरुष है एवं साक्षरता दर ७७ २२ है। भाषाएं री भोई में बोली जाने वाली मुख्य भाषा करेव है जो यहां के स्थानीय लोगों द्वारा ही बोली जाती है। अन्य लोगों द्वारा इसे भोई भाषा के नाम से भी जाना जाता है। जिले में प्रयोग होने वाली अन्य भाषाओ में अमरी एक तिब्बती बर्मी भाषा भी है जो १ २५ ००० लोगों द्वारा बोली जाने वाली कर्बी भाषा से तथा ११ ४३८ की जनसंख्या द्वारा बोली जाने वाली तीवा लालुंग भाषा से सम्बन्धित है । तीवा लालुंग लोग मूल असमिया तीवा जाति समुदाय से होते हैं। सन्दर्भ इन्हें भी देखें नोंगखाइलेम वन्य जीवन अभयारण्य बाहरी सूत्र री भोई जिला आधिकारिक जालस्थल
झ़ंगझ़ुंग
झ़ंगझ़ुंग तिब्बती जिसे शंगशुंग भी उच्चारित किया जाता है तिब्बत के पश्चिमी व पश्चिमोत्तरी इलाक़ों में एक प्राचीन संस्कृति और राज्य था। झ़ंगझ़ुंग में बिन्दुयुक्त झ़ के उच्चारण पर ध्यान दें क्योंकि यह झ और ज़ दोनों से काफ़ी भिन्न है और टेलिविझ़न और अझ़दहा में आने वाले स्वर जैसा है। झ़ंगझ़ुंग संस्कृति कैलाश पर्वत के क्षेत्र पर केन्द्रित थी और इसका बोन धर्म से सम्बन्ध था। अपने चरम पर इसका विस्तार पश्चिमोत्तर में मध्य एशिया के सरमती क्षेत्र और दक्षिण पश्चिम में पंजाब के जलंधर क्षेत्र से लेकर पूर्व में लगभग पूरे तिब्बत के पठार पर और दक्षिण में आधुनिक नेपाल में स्थित मुस्तांग राज्य तक विस्तृत था। लद्दाख़ बल्तिस्तान तकलामकान रेगिस्तान और चांगथंग पठार के क्षेत्र सभी इसमें सम्मिलित थे। झ़ंगझ़ुंग संस्कृति कब उभरी इसको लेकर विद्वानों में मतभेद है हालाँकि कुछ के अनुसार इसके चिह्न १५०० ई॰पू॰ में चांगथंग में तब नज़र आने लगे जब वह पठार आज की तुलना में कही अधिक अनुकूल वातावरण रखता था। धीरे धीरे चांगथंग शुष्क होता चला गया और राज्य दक्षिण पश्चिम में केन्द्रित हो गया। ऐतिहासिक स्रोत कहते हैं कि यह १८ राज्यों का संघ था। झ़ंगझ़ुंग राज्य का अन्त तिब्बती साम्राज्य के संस्थापक सोंगत्सेन गम्पो ने तब किया जब उन्होने इस पर क़ब्ज़ा करके इसे अपने राज्य का हिस्सा बना लिया। सम्भवत यह ६३४ ईसवीं के आसपास हुआ हालाँकि इस तिथि पर भी विवाद है। इन्हें भी देखें तिब्बती साम्राज्य बोन धर्म सन्दर्भ
सेंगे खबब
सेंगे खबब तिब्बती अंग्रेज़ी या सेंगे त्संगपो तिब्बत के न्गारी विभाग में स्थित एक नदी है जो महान सिन्धु नदी का स्रोत भी मानी जाती है। यह नदी कैलाश पर्वत की उत्तरी तरफ़ से उत्पन्न होती है। १९५० के दशक में जनवादी गणतंत्र चीन ने तिब्बत पर नियंत्रण कर लिया और तब से चीनी सरकार इस नदी को सेंगे ज़ंगबो और शीचुआन नदी के नामों से भी बुलाती है। नामोत्पत्ति तिब्बती भाषा में सेंगे ख बब का मतलब सिंह मुख नदी है यानि सिंह के मुख से निकलने वाली नदी। ध्यान दें कि तिब्बत व भारत की बहुत सी महत्वपूर्ण नदियों की स्रोत धाराओं के नाम हिन्दू व बौद्ध आस्थाओं में धार्मिक महत्व रखने वाले जानवरों पर पड़े हैं सतलुज नदी का आरम्भिक प्रवाह लंगचेन खबब अर्थ हाथी मुख नदी है ब्रह्मपुत्र नदी उर्फ़ यरलुंग त्संगपो नदी का आरम्भिक प्रवाह तमचोग खबब अर्थ अश्व मुख नदी है सिन्धु नदी का आरम्भिक प्रवाह सेंगे खबब अर्थ सिंह मुख नदी है घाघरा नदी उर्फ़ कर्णाली नदी का आरम्भिक प्रवाह मगचा खबब अर्थ मोर मुख नदी है इन्हें भी देखें सिन्धु नदी न्गारी विभाग सन्दर्भ
त्शोना ज़िला
त्शोना ज़िला तिब्बती अंग्रेज़ी चीनी दक्षिणपूर्वी तिब्बत में ल्होखा विभाग का एक ज़िला है। जनवादी गणतंत्र चीन का तिब्बत पर १९५० के दशक में क़ब्ज़ा हो जाने के बाद चीन भारत के अरुणाचल प्रदेश के एक बड़े भूभाग को इस ज़िले का हिस्सा बताने लगा। यह विवादित क्षेत्र भारत के नियंत्रण में हैं। इस ज़िले की राजधानी भी त्शोना नामक बस्ती ही है। इन्हें भी देखें ल्होखा विभाग अरुणाचल प्रदेश सन्दर्भ
कैलास पर्वत
कैलास पर्वत चीन के तिब्बत स्वायत्त क्षेत्र के न्गारी प्रान्त में स्थित एक पर्वत श्रेणी है। इसके पश्चिम तथा दक्षिण में मानसरोवर तथा राक्षसताल झील हैं। यहां से कई महत्वपूर्ण नदियां निकलतीं हैं ब्रह्मपुत्र सिन्धु सतलुज इत्यादि। हिन्दू सनातन धर्म में इसे पवित्र माना गया है। इस तीर्थ को अष्टापद गणपर्वत और रजतगिरि भी कहते हैं। कैलाश के बर्फ से आच्छादित 6 638 मीटर 21 778 फुट ऊँचे शिखर और उससे लगे मानसरोवर का यह तीर्थ है। और इस प्रदेश को मानसखंड कहते हैं। पौराणिक कथाओं के अनुसार भगवान ऋषभदेव ने यहीं निर्वाण प्राप्त किया। श्री भरतेश्वर स्वामी मंगलेश्वर श्री ऋषभदेव भगवान के पुत्र भरत ने दिग्विजय के समय इसपर विजय प्राप्त की। पांडवों के दिग्विजय प्रयास के समय अर्जुन ने इस प्रदेश पर विजय प्राप्त किया था। युधिष्ठिर के राजसूय यज्ञ में इस प्रदेश के राजा ने उत्तम घोड़े सोना रत्न और याक के पूँछ के बने काले और सफेद चामर भेंट किए थे। इनके अतिरिक्त अन्य अनेक ऋषि मुनियों के यहाँ निवास करने का उल्लेख प्राप्त होता है। जैन धर्म में इस स्थान का बहुत महत्व है। इसी पर्वत पर श्री भरत स्वामी ने रत्नों के 72 जिनालय बनवाये थे। कैलाश पर्वतमाला कश्मीर से लेकर भूटान तक फैली हुई है और ल्हा चू और झोंग चू के बीच कैलाश पर्वत है जिसके उत्तरी शिखर का नाम कैलाश है। इस शिखर की आकृति विराट् शिवलिंग की तरह है। पर्वतों से बने षोडशदल कमल के मध्य यह स्थित है। यह सदैव बर्फ से आच्छादित रहता है। इसकी परिक्रमा का महत्व कहा गया है। तिब्बती लामा लोग कैलाश मानसरोवर की तीन अथवा तेरह परिक्रमा का महत्व मानते हैं और अनेक यात्री दंड प्रणिपात करने से एक जन्म का दस परिक्रमा करने से एक कल्प का पाप नष्ट हो जाता है। जो 108 परिक्रमा पूरी करते हैं उन्हें जन्म मरण से मुक्ति मिल जाती है। कैलाश मानसरोवर जाने के अनेक मार्ग हैं किंतु उत्तराखंड के पिथौरागढ़ जिले के अस्कोट धारचूला खेत गर्ब्यांग कालापानी लिपूलेख खिंड तकलाकोट होकर जानेवाला मार्ग अपेक्षाकृत सुगम है। यह भाग 544 किमी 338 मील लंबा है और इसमें अनेक चढ़ाव उतार है। जाते समय सरलकोट तक 70 किमी 44 मील की चढ़ाई है उसके आगे 74 किमी 46 मील उतराई है। मार्ग में अनेक धर्मशाला और आश्रम है जहाँ यात्रियों को ठहरने की सुविधा प्राप्त है। गर्विअंग में आगे की यात्रा के निमित्त याक खच्चर कुली आदि मिलते हैं। तकलाकोट तिब्बत स्थित पहला ग्राम है जहाँ प्रति वर्ष ज्येष्ठ से कार्तिक तक बड़ा बाजार लगता है। तकलाकोट से तारचेन जाने के मार्ग में मानसरोवर पड़ता है। कैलाश की परिक्रमा तारचेन से आरंभ होकर वहीं समाप्त होती है। तकलाकोट से 40 किमी 25 मील पर मंधाता पर्वत स्थित गुर्लला का दर्रा 4 938 मीटर 16 200 फुट की ऊँचाई पर है। इसके मध्य में पहले बाइर्ं ओर मानसरोवर और दाइर्ं ओर राक्षस ताल है। उत्तर की ओर दूर तक कैलाश पर्वत के हिमाच्छादित धवल शिखर का रमणीय दृश्य दिखाई पड़ता है। दर्रा समाप्त होने पर तीर्थपुरी नामक स्थान है जहाँ गर्म पानी के झरने हैं। इन झरनों के आसपास चूनखड़ी के टीले हैं। प्रवाद है कि यहीं भस्मासुर ने तप किया और यहीं वह भस्म भी हुआ था। इसके आगे डोलमाला और देवीखिंड ऊँचे स्थान है उनकी ऊँचाई 5 630 मीटर 18 471 फुट है। इसके निकट ही गौरीकुंड है। मार्ग में स्थान स्थान पर तिब्बती लामाओं के मठ हैं। इन्हें भी देखें अरफ़ात पहाड़ ज़मज़म कुंआ तिब्बत स्वायत्त क्षेत्र सन्दर्भ बाहरी कड़ियाँ कैलाश मानसरोवर यात्रा 2025 03 16 वेबैक मशीन
लोबसांग सांगेय
लोबसांग सांगेय तिब्बती ब्लो बजङ सेङ गे दयालु सिंह जन्म १९६८ केन्द्रीय तिब्बती प्रशासन के प्रधानमन्त्री हैं। तिब्बत की निर्वासित सरकार के दूसरे प्रधानमंत्री जिन्हें तिब्बत के राजनितिक एवं आध्यात्मिक नेता दलाई लामा के राजनीति से सन्यास लेने की घोषणा करने के बाद प्रधानमंत्री के रूप में दुनिया भर में फैले तिब्बत के लोगों ने चुना। उन्होंने धर्मशाला में ८ अगस्त २०११ को प्रधानमंत्री पद की शपथ ली थी। वे लगातार दूसरी बार 27 अप्रैल 2016 को केंद्रीय तिब्बत प्रशासन के चुनाव आयोग द्वारा तिब्बत चुनावों के अंतिम परिणामों की घोषणा के आधार पर तिब्बत की निर्वासित सरकार के प्रधानमंत्री चुने गए। दार्जिलिंग में जन्मे सांगे ने उच्च शिक्षा के लिए अमेरिका जाने से पूर्व दिल्ली में पढ़ाई की थी। वे हार्वर्ड लॉ स्कूल में सीनियर फैलो रह चुके हैं। सांगे सिक्किम की नेशनल डेमोक्रेटिक पार्टी के सदस्य हैं। वे 8 अगस्त 2011 से निर्वासित तिब्बती सरकार के सिक्योंग प्रधानमंत्री हैं सन्दर्भ इन्हें भी देखें केंद्रीय तिब्बती प्रशासन या तिब्बत की निर्वासित सरकार तिब्बत की स्वतंत्रता का आन्दोलन बाहरी कड़ियाँ अगर पंचेन लामा जीवित हैं तो हमें उनको देखने की अनुमति दें डॉ लोबसांग सांगे नवम्बर २०२०
कोमोलंगमा राष्ट्रीय प्रकृति संरक्षण
कोमोलंगमा राष्ट्रीय प्रकृति संरक्षण जिसे चोमोलुंगमा प्रकृति संरक्षण के रूप में भी जाना जाता है चीन के तिब्बत स्वायत्त क्षेत्र में 30 लाख से अधिक हेक्टेयर आकार का एक संरक्षित क्षेत्र है। कोमोलंगमा माउंट एवरेस्ट का तिब्बती नाम है। विश्व की छत पर स्थित कोमोलंगमा दुनिया में पहले प्राकृतिक संरक्षित क्षेत्रों में से एक था जिसे पूरी तरह से स्थानीय स्वयंसेवकों द्वारा प्रशासित और संरक्षित किया गया था। उनके निरंतर प्रयासों के माध्यम से कोमोलंगमा क्षेत्र में बड़े पैमाने पर वनों की कटाई अनियमित पर्यटन और दुर्लभ वन्यजीवों के अवैध शिकार को रोकने में महत्वपूर्ण उपलब्धियां हासिल की गई हैं। पर्यावरण को बहाल करने के लिए सक्रिय वनीकरण और कचरा संग्रहण कार्यक्रम भी शुरू किए गए हैं। कोमोलंगमा राष्ट्रीय प्रकृति संरक्षण जिसे शुरू में चोमोलुंगमा प्रकृति संरक्षण नाम दिया गया था 18 मार्च 1989 को तिब्बत क्षेत्रीय स्तर पर बनाया गया था। तिब्बत के तत्कालीन गवर्नर हु जिन्ताओ के समर्थन ने कोमोलंगमा राष्ट्रीय प्रकृति संरक्षण को सही से आकार देने में काफी मदद की। 1983 में कोमोलंगमा एशिया में सबसे बड़ा प्रकृति आरक्षित क्षेत्र था। 1993 में चीन जनवादी गणराज्य की राज्य परिषद ने अपनी सुरक्षा को राष्ट्रीय स्तर तक बढ़ा दिया और कोमोलंगमा राष्ट्रीय प्रकृति संरक्षण की जिम्मेदारी ले ली। प्रबंधन कोमोलंगमा राष्ट्रीय प्रकृति संरक्षण एक विशिष्ट स्थान है क्योंकि कोई भी सुरक्षा बल इसके प्राकृतिक और सांस्कृतिक खजाने की रक्षा नहीं करता है। इसका प्रबंधन स्थानीय समुदायों द्वारा किया जाता है विशेष रूप से चार प्रदेश की सरकार द्वारा और मुख्यालय शिगात्से में है। इन चार प्रदेशों की आबादी 90 000 से अधिक लोगों की अनुमानित है। कोमोलंगमा राष्ट्रीय प्रकृति संरक्षण में प्रशासन द्वारा प्रदान की गई आधिकारिक जानकारी के अनुसार यहाँ पौधों की 2 000 प्रजातियाँ स्तनधारियों की 53 प्रजातियाँ पक्षियों की 206 प्रजातियाँ उभयचरों की 8 प्रजातियाँ और मछलियों की 10 प्रजातियाँ है। दुर्लभ और लुप्तप्राय पौधों और जानवरों की यहाँ 47 प्रजातियाँ है। जबकि समुदाय आधारित संरक्षण में मानक विज्ञान और पारंपरिक लोगों द्वारा संरक्षण के लिए एक अलग प्रबंधन संरचना के तहत सह प्रबंधन का निर्माण किया गया है। गांव के स्वयंसेवकों को तिब्बती में पेंडेबास गाँव को लाभान्वित करने वाले श्रमिकों के नाम से जाना जाता है उन्हें प्राथमिक स्वास्थ्य पोषण और रसोई उद्यान संरक्षण अवधारणाओं और प्रबंधन के लिए विशेष रूप से प्रशिक्षित किया जाता है। इन्हें भी देखें लैंगटैंग राष्ट्रीय उद्यान सन्दर्भ
पोताला महल
पोताला महल तिब्बती भाषा ल्हासा शहर के उत्तर पश्चिमी भाग में खड़े लाल पहाड़ी पर स्थित है। यह एक शानदार बुर्जनुमा भवन है जो तिब्बत का एक प्रतीकात्मक वास्तु है। समूचा निर्माण तिब्बती वास्तु शैली में किया गया और पहाड़ पर खड़ा हुआ है। इसका निर्माण १६४५ में आरम्भ हुआ। यह महल तिब्बत के थुबो राजकाल में राजा सोंगत्सांकांबू ने थांग राजवंश की राजकुमारी वनछङ के साथ विवाह के लिए बनवाया था। 17वीं शताब्दी में उसके पुनर्निर्माण के बाद वह विभिन्न पीढियों के दलाई लामा का आवास बनाया गया। वह तिब्बत के राजनीतिक व धार्मिक मिश्रित शासन का केन्द्र था। पोताला महल में बेशुमार कीमती चीजें सुरक्षित रखी हुई हैं और देश का एक कलाकृति खजाना माना जाता है। वर्ष 1994 में पोताला महल विश्व सांस्कृतिक विरासत सूची में शामिल किया गया। पोताला महल के दो भाग हैं लाल महल और श्वेत महल। बाहरी कड़ियाँ पोताला महल विश्व के दस सुन्दर महल
दोनडुप वांग्मेय
तिब्बत का एक वृतचित्र निर्माताजिन्हें चीन सरकार ने तिब्बत में अपने विचारों की अभिव्यक्ति और मानवाधिकार हनन पर वृतचित्र तैयार करने के कारण 26 मार्च 2008 को गिरफ्तार कर नजरबंद कर दिया था। चीनी शासन के दमनकारी नीति से तंग आकर उनकी पत्नी भी तिब्बत से भाग कर अपने परिवार के साथ हिमाचल प्रदेश के धर्मशाला चली गईं। संदर्भ श्रोत
लोसर
लोसर तिब्बती तिब्बती भाषा का शब्द है जिसका अर्थ है नया वर्ष लो नया सर वर्ष युग । लोसर तिब्बत नेपाल और भुटान का सबसे महत्वपूर्ण बौद्ध पर्व त्यौहार है। भारत के असम और सिक्किम राज्यों में ये त्यौहार मनाया जाता है। लोसार तिब्बती बौद्ध धर्म में एक त्योहार है। स्थान परंपरा के आधार पर विभिन्न तिथियों पर अवकाश मनाया जाता है। अवकाश एक नए साल का त्योहार है जो लुनिसोलर तिब्बती कैलेंडर के पहले दिन मनाया जाता है जो ग्रेगोरियन कैलेंडर में फरवरी या मार्च की तारीख से मेल खाता है।बौद्ध पंचांग के अनुसार हर साल फाल्गुन माह की शुक्ल प्रतिपदा को नए साल का आगमन मनाया जाता है। तिब्बती भाषा में लो का अर्थ है नया और सार का अर्थ है वर्ष। बौद्ध परंपराओं का पालन करने वाले जाद भोटिया समुदाय के लोग हर साल 3 दिनों तक इस नए साल और लोसर मेले का जश्न मनाते हैं। बाहरी कड़ियाँ अरुणाचल प्रदेश में लोसर पर्व 1930 2010
कल्लणै
कल्लणै कावेरी नदी पर बना एक प्राचीन बांध है जो तमिलनाडु के तंजावुर जिले में स्थित है। यह तिरुचिरापल्ली से 15 किमी की दूरी पर तथा तंजावुर से 45 किमी की दूरी पर स्थित है। इस बांध का निर्माण मूलतः चोल राजा करिकालन के शासनकाल में 150 ई में हुआ था। यह विश्व में चौथा सबसे पुराना जल मोड़ या जल नियामक संरचना है और भारत में सबसे पुराना है। यह अब भी उपयोग में है। अपनी भव्य वास्तुकला के कारण यह तमिलनाडु के प्रमुख पर्यटन स्थलों में से एक है। यह बांध मूल रूप से चोल राजा करिकालन द्वारा 150 ई 100 ई में बनवाया गया था। इस बांध के निर्माण के पीछे विचार नदी को डेल्टा जिलों की ओर मोड़ना था जिससे उन क्षेत्रों में भी सिंचाई हो सके। 19वीं शताब्दी में अंग्रेजों ने इस बांध को फिर से तैयार किया था। 1804 में अंग्रेजों ने कैल्डवेल नामक एक सैन्य इंजीनियर को कावेरी नदी पर अध्ययन करने और डेल्टा क्षेत्र के लिए सिंचाई को बढ़ावा देने के लिए नियुक्त किया गया था। कैल्डवेल ने पाया कि बड़ी मात्रा में पानी कोलिडम में चला जाता है जिससे सिंचाई के लिए बहुत कम मात्रा में जल उपलब्ध हो पाता है। आरम्भ में काल्डवेल ने प्रस्ताव दिया कि बांध की उंचाई 69 सेन्टीमीटर 27 इंच बढ़ा दी जाय इससे जल का स्तर ऊँचा हो जायेगा और सिंचाई के लिये अधिक जल उपलब्ध होगा। इसके बाद दूसरे इंजीनियर मेजर सिम ने कोलिडम नदी कोलरून की ओर जाने वाले आउटलेट्स के साथ नदी के उस पार अंडरस्लुइस के विचार का प्रस्ताव रखा जिससे गाद बनने से रोका जा सके। कोलेरून कावेरी की प्रमुख सहायक नदी है। 19वीं शताब्दी में सर आर्थर कॉटन ने कोलेरून पर लोअर एनाइकट बनावाया जिसे कल्लणै की प्रतिकृति माना जाता है। सन्दर्भ
इलायची पहाड़ियाँ
इलायची पहाड़ियाँ भारत के पश्चिमी घाट की पर्वतमाला की पहाड़ियाँ हैं। कार्डेमम का हिन्दी अर्थ इलाइची होता है। भारत के भौगोलिक द्र्ष्टिकोण से यह दक्षिण भारत की एक पहाड़ी है जो अन्नामलाई नीलगिरि पहाड़ी के दक्षिण में स्थित पहाड़ियों के दक्षिण में स्थित है। कार्डेमम या इलाइची की पहड़ियों में इलाइची बहुत होती है यही कारण है कि इन्हे इलाइची की पहाड़ियाँ कहा जाता है। कार्डेमम पहिड़ियो के दक्षिण में नागरकोयल की पहाड़ियाँ स्थित है। और ये भी पढ़ें छोटी इलायची खाने के फायदे। 2024 03 05 वेबैक मशीन
मेघालय में शिक्षा
मेघालय राज्य में राज्य सरकार निजी संगठनों एवं धार्मिक संस्थानों द्वारा संचालित विद्यालय होते हैं। शिक्षा का माध्यम अंग्रेजी ही है। अन्य भारतीय भाषाएं जैसे असमिया बंगाली हिन्दी गारो खासी मीज़ो नेपाली और उर्दु वैकल्पिक विषयों की श्रेणी में पढ़ाई जाती हैं। माध्यमिक शिक्षा की शिक्षा बोर्ड्स से सम्बद्ध है जैसे शिक्षा बोर्ड काउंसिल ऑफ इंडियन स्कूल सर्टिफिकेट एग्ज़ामिनेशंस आईसीएसई केन्द्रीय माध्यमिक शिक्षा बोर्ड सीबीएसई राष्ट्रीय मुक्त विद्यालयी शिक्षा संस्थान ओपन स्कूल और मेघालय शिक्षा बोर्ड। १० २ ३ शिक्षा पद्धति के अन्तर्गत्त माध्यमिक शिक्षा पूर्ण होने के उपरान्त विद्यार्थी प्रायः २ वर्ष कनिष्ठ महाविद्यालय जूनियर स्कूल में शिक्षण लेते हैं जिसे प्री युनिवर्सिटी कहते हैं या फ़िर उच्चतर माध्यमिक शिक्षा सुविधा वाले किसी मेघालय शिक्षा बोर्ड या केन्द्रीय शिक्षा बोर्ड से सम्बद्ध विद्यालय में प्रवेश लेते हैं। विद्यार्थी तीन में से किसी एक विधा को चुनते हैं कला वाणिज्य या विज्ञान। दो वर्ष का कार्यक्रम सफ़लतापूर्वक पूर्ण करने के उपरान्त विद्यार्थी किसी सामान्य या व्यावसायिक स्नातक पाठ्यक्रम में प्रवेश ले सकते हैं। विश्वविद्यालय महाविद्यालय अन्य संस्थान इनके अलावा बहुत से अन्य संस्थान जैसे भारतीय प्रबंधन संस्थान शिलांग रीजनल इन्स्टीट्यूट आफ़ साइंस एण्ड टेक्नोलाजी नार्थ ईस्ट इंदिरा गांधी रीजनल इन्स्टीट्यूट आफ़ हैल्थ एण्ड मेडिकल साइंसेज राष्ट्रीय प्रौद्योगिकी संस्थान इंडियन इन्स्टीट्यूट आफ़ प्रोफ़ैशनल स्टडीज राष्ट्रीय फैशन टेक्नालॉजी संस्थान एवं राष्ट्रीय आयुर्वेद एवं होम्योपैथी संस्थान भी राज्य में स्थित हैं। सन्दर्भ बाहरी सूत्र
सर्वतत्व दीपिका सभा
सर्वतत्व दीपिका सभा १८३३ ई। में बंगाल में स्थापित किया गया संगठन है। भारतीय नवजागरण के दौर में स्थापित इस संगठन ने देशी भाषा संस्कृति और शिक्षा के विकास में महत्वपूर्ण भूमिका निभायी। देशी भाषा संबंधी इसकी प्रतिबद्धता का अंदाजा इस बात से लगाया जा सकता है कि इसने अपनी चर्चाएं मातृभाषा में चलाने और केवल मातृभाषा में बात करने का निर्णयकिया। सन्दर्भ
जात्रा
लोक नृत्य में जात्रा भारत के पूर्वी क्षेत्र का लोक कलामंच का एक लोकप्रिय रूप है। यह कई व् यक्तियों द्वारा किया जाने वाला एक नाट्य अभिनय है जिसमें संगीत अभिनय गायन और नाटकीय वाद विवाद होता है। पहले जात्रा के सशक् त माध् यम के जरिए जनसमूह को धार्मिक मान् यताओं की जानकारी दी जाती थी। उड़िया और बंगाली जात्रा का जन् म काफ़ी पहले हुआ था और इतिहास के जानकारों तथा साहित् य के आलोचकों के बीच इसके विषय में विभिन् न विचार हैं। तथापि उन् होंने नाट्य शास् त्र में जात्रा के लेख पर ध् यान आकर्षित किया है जो नृत् य की कला और विज्ञान का मुख् य ग्रंथ है। उन् होंने बंगाल बिहार और उड़ीसा में नाटकीय प्रस् तुतीकरण की शुरुआत में भी योगदान दिया है जो जयदेव के गीत गोविंदम में है।
गोवा चित्र संग्रहालय
गोवा चित्र संग्रहालय भारत के गोवा राज्य के बेनोलिम नगर में स्थित एक संग्रहालय है जिसमें गोवा की पारम्परिक जीवशैली से सम्बन्धित वस्तुओं का संग्रह है। यहाँ 4000 से अधिक ऐसी वस्तुएँ एकत्रित और प्रदर्शित करी गई हैं। गोवा की जीविका काफी हद तक कृषि से सम्बन्धित थी इसलिए इस संग्रहालय में भी बहुत सी कृषि सम्बन्धी वस्तुएँ देखी जा सकती हैं। इन्हें भी देखें गोवा का इतिहास बेनोलिम बाणावली सन्दर्भ
आना
एक आना 1957 तक भारत में और 1961 तक पाकिस्तान में प्रयोग की जाने वाली मुद्रा इकाई थी। इसका प्रयोग ब्रिटिश भारत में भी होता था। एक आना 1 16 रुपये के बराबर हुआ करता था। इसे चार पुराने पैसों या बारह पाइयों में विभाजित किया गया था इस प्रकार एक रुपये में 192 पाइयाँ होती थीं । जब रुपये को दशमलव और 100 नए पैसों में उप विभाजित किया गया तो एक अन्ना इसलिए 6 25 पैसे के बराबर हो गया था। यह शब्द इस्लामिक मौद्रिक प्रणाली से संबंधित था। उद्धरण चाहिए १९५७ में जब भारत और १९६१ में पाकिस्तान ने इसे को विमुद्रीकृत कर दिया था क्योंकि तब दाशमिक मुद्रावली लाई गई थी । इसे 5 पैसे के सिक्के से बदल दिया गया था जिसे 1994 में बंद कर दिया गया था और 2011 में विमुद्रीकृत कर दिया गया था। इसके बावजूद आज भी आम बोलचाल की भाषा में लोग ५० पैसे के सिक्के को अठन्नी और २५ पैसे के सिक्के को चवन्नी बोलते हैं। उद्धरण चाहिए आना शब्द अक्सर 1 16 अंश को व्यक्त करने के लिए प्रयोग में लाया जाता है। सिक्के स्टैम्प यह सभी देखें भारतीय सिक्का ब्रिटिश भारतीय सिक्के रुपये का इतिहास संदर्भ
भारतीय वनस्पति सर्वेक्षण
भारतीय वनस्पति सर्वेक्षण भारत सरकार के वन एवं पर्यावरन मंत्रालय के अधीन एक वनस्पति वैज्ञानिक संस्थान है। इसकी स्थापना १८९० अंग्रेजी राज के समय में हुई थी जिसका उद्देश्य ब्रिटिश साम्राज्य के पादप संसाधनों का सर्वेक्षण करना था। भारतीय वनस्पति सर्वेक्षण ऑफ इंडिया का फर्स्ट संस्करण 1987 में प्रकाशित किया गया और इसका नवीनतम संस्करण 2015 में प्रकाशित किया गया प्रकाशित करने में जूलॉजिकल सर्वे आफ इंडिया का मदद लिया गया इसमें भारत के संकटग्रस्त प्रजाति शामिल है जैसे पादप कटक जंतु इन्हें भी देखें भारतीय सर्वेक्षण विभाग भारतीय भूवैज्ञानिक सर्वेक्षण भारतीय पुरातात्विक सर्वेक्षण भारतीय भाषाई सर्वेक्षण बाहरी कड़ियाँ भारतीय वनस्पति सर्वेक्षण का जालघर
हर घर जल
हर घर जल भारत सरकार द्वारा 2019 में 2024 तक हर ग्रामीण घर में नल का पानी उपलब्ध कराने के उद्देश्य से शुरू की गई एक योजना है। वित्त मंत्री निर्मला सीतारमण ने 2019 के केंद्रीय बजट में इस योजना की घोषणा की। अपनी स्थापना के बाद से इस योजना ने भारत में घरेलू स्वच्छ नल के पानी की उपलब्धता में उल्लेखनीय सुधार किया है। हर घर जल योजना के तहत देश में सर्वाधिक नल कनेक्शन देने बाला राज्यों में बिहार प्रथम महाराष्ट्र द्वितीय और उत्तर प्रदेश तीसरे पायदान पर है संदर्भ
वरुणास्त्र (टारपीडो)
वरुणास्त्र एक भारतीय उन्नत दिग्गज पनडुब्बी रोधी टारपीडो है। इसका विकास रक्षा अनुसंधान एवं विकास संगठन के नौसेना विज्ञान और तकनीकी प्रयोगशाला द्वारा किया गया है। वरुणास्त्र टारपीडो का जहाज लॉन्च संस्करण औपचारिक रूप से 26 जून 2016 को माननीय रक्षा मंत्री मनोहर पर्रिकर द्वारा भारतीय नौसेना में शामिल किया गया था।अपने भाषण में रक्षा मंत्री मनोहर पर्रिकर ने कहा कि सरकार वियतनाम सहित मित्र देशों के लिए टारपीडो के निर्यात के पक्ष में है।कुछ मामूली संशोधनों के साथ टारपीडो का पनडुब्बी संस्करण का परीक्षण शीघ्र किया जायेगा।भारतीय नौसेना अपने प्रयोग के लिए 73 तारपीडो का उत्पादन करने की योजना है। इन्हें भी देखें उन्नत हल्के टारपीडो श्येन सन्दर्भ
एस-500 मिसाइल प्रणाली
एस 500 मिसाइल 500 जिसे 55आर6एम ट्रायमफेटर एम 55 6 के रूप में भी जाना जाता है वर्तमान में उपयोग की जाने वाली ए 135 मिसाइल प्रणाली और एस 400 मिसाइल प्रणाली को बदलने के लिए एक रूसी सतह से हवा में हमला करने वाली मिसाइल एंटी बैलिस्टिक मिसाइल प्रणाली है। एस 500 का विकास अल्माज एंटेई एयर डिफेंस कंसर्न द्वारा किया जा रहा है और इसकी विशेषताए अमेरिकी की टर्मिनल हाई आल्टीटिड एरिया डिफेंस सिस्टम के समान होगी। अवलोकन एस 500 एक नई पीढ़ी की सतह से हवाई मिसाइल प्रणाली है। यह अंतरमहाद्वीपीय बैलिस्टिक मिसाइलों के साथ साथ हाइपरसोनिक क्रूज मिसाइलों और वायु रक्षा के लिए विमानों को अवरुद्ध और नष्ट करने के लिए डिज़ाइन किया गया है। एंटी बैलिस्टिक मिसाइल एबीएम के लिए इसकी सीमा 600 किमी 370 मील और वायु रक्षा के लिए 400 किमी होगी। एस 500 मिसाइल 5 7 किमी प्रति सेकंड की रफ्तार से उड़ने वाले 10 बैलिस्टिक हाइपरसोनिक लक्ष्यों का पता लगाने और साथ साथ उन्हे नष्ट करने में सक्षम होगा। इसका हाइपरसोनिक क्रूज मिसाइल के साथ साथ मेक 5 की गति तक उड़ने वाले हवाई वस्तु को नष्ट करने का भी लक्ष्य है। यह मिसाइल 180 200 किमी 110 120 मील की ऊंचाई वाले वस्तु को ही नष्ट कर सकता है। कुल मिलकर कहे तो यह 3500 किमी 2 200 मील सीमा वाली लंबी दूरी की मिसाइल को भी नष्ट कर सकता है। इन्हें भी देखें रूस एस 400 मिसाइल प्रणाली पृथ्वी एयर डिफेंस एडवांस एयर डिफेंस अंतरमहाद्वीपीय बैलिस्टिक मिसाइल सन्दर्भ